ai4bharat/Pralekha huggingface dataset:
రక్షణ మంత్రిత్వ శాఖ
ఇండో-–పసిఫిక్ ప్రాంతీయ చర్చల సమావేశం
ఈ నెల 27 నుండి 29 వరకు జరుగుతుంది
2018లో తొలిసారిగా నిర్వహించిన ఇండో–-పసిఫిక్ ప్రాంతీయ చర్చల సమావేశం .. భారత నావికాదళం అత్యున్నత అంతర్జాతీయ వార్షిక కార్యక్రమం. వ్యూహాత్మక స్థాయిలో నౌకాదళం సన్నద్ధతను ప్రదర్శించేందుకు ప్రధాన కార్యక్రమం. నేషనల్ తీర ఫౌండేషన్ ఈ వార్షిక కార్యక్రమాన్ని నిర్వహించింది. ప్రతి విన్యాసానికి నేవీ నాలెడ్జ్ పార్టనర్ గా, చీఫ్ ఆర్గనైజర్ గా పనిచేస్తుంది. ఐపీఆర్డీ ప్రతి సమావేశ లక్ష్యం ఇండో–-పసిఫిక్లో తలెత్తే అవకాశాలను, సవాళ్లను.. రెండింటినీ సమీక్షించడం. ఐపీఆర్డీ–-2018 నాలుగు ప్రధాన ప్రధాన అంశాలపై దృష్టి సారించింది: సముద్ర వాణిజ్యం; ప్రాంతీయ అనుసంధానం; నిరంతర సముద్ర నిఘా, సముద్ర ప్రాంతాల్లో పెరుగుతున్న డిజిటలైజేషన్ , సముద్రపు ప్రాంతంలో సైబర్ నేరాల వంటి -ప్రాంతీయ సవాళ్లు; సంపూర్ణ సముద్ర భద్రతను పెంపొందించడంలో పరిశ్రమ పాత్ర. ఐపీఆర్డీ... 2019 ప్రారంభ కార్యక్రమం ద్వారా మొదలయింది. ఇది ఈసారి ఐదు అంశాలను పరిశీలించింది. సముద్ర యానం ద్వారా ఈ ప్రాంతంలో సమన్వయాన్ని సాధించడానికి ఆచరణాత్మక పరిష్కారాలను తయారు చేయడం; ఇండో-పసిఫిక్ తీరప్రాంతాన్ని అందరికీ అందుబాటులో ఉంచడం.. ; బ్లూ  ఎకానమీకి ప్రాంతీయ విధానాన్ని పరిశీలించడం; మారిటైం -ఇండస్ట్రీ 4.0 నుండి అవకాశాలు; సాగర్మాల, సాగర్ కార్యక్రమాల నుండి ప్రాంతీయ అవకాశాలు పొందడం.
ఐపీఆర్డీ ఈ నెల 27, 28, 29 తేదీలలో మూడు రోజుల ఆన్లైన్ ఈవెంట్గా ఈ కార్యక్రమాన్ని నిర్వహిస్తున్నది. ఈ సంవత్సరం ఐపీఆర్డీ "21వ శతాబ్దంలో సముద్ర వ్యూహంలో పరిణామం: ఆవశ్యకాలు," అనే అంశంపై చర్చలు నిర్వహిస్తుంది. ఎనిమిది నిర్దిష్ట ఉప-అంశాలపై దృష్టి సారిస్తుంది. ‘‘చాలెంజెస్, వే ఎహెడ్”... ఈ అంశంపై వరుసగా మూడు రోజులలో ఎనిమిది సెషన్లలో ప్యానెల్-చర్చలు జరుగుతాయి. తద్వారా విభిన్న దృక్కోణాలను పరిగణనలోకి తీసుకోవడానికి విస్తారమైన పరిధిని అందిస్తుంది. ఆలోచనలు, అభిప్రాయాల స్వేచ్ఛా ప్రవాహాన్ని ప్రోత్సహించడం దీని లక్ష్యం. ఎనిమిది ఉప–-అంశాలు ఇలా ఉన్నాయి.
 ఇండో-–పసిఫిక్లో అభివృద్ధి చెందుతున్న సముద్ర వ్యూహాలు: సమ్మేళనాలు, సంబంధాలు తెంచుకోవడాలు, ఆశలు, ఆందోళనలు.
 సముద్ర భద్రతపై వాతావరణ మార్పుల ప్రభావాన్ని పరిష్కరించడానికి అనుకూల వ్యూహాలు
 పోర్ట్ నేతృత్వంలో ప్రాంతీయ తీర కనెక్టివిటీ అభివృద్ధి వ్యూహాలు
 సహకార సముద్ర ప్రాంత అవగాహన వ్యూహాలు.
 నియమాల -ఆధారిత ఇండో–-పసిఫిక్ తీర భద్రతకు పెరుగుతున్న ఆదరణ. ప్రభావం.
 ప్రాంతీయ పబ్లిక్–-ప్రైవేట్ సముద్ర భాగస్వామ్యాలను ప్రోత్సహించడానికి వ్యూహాలు.
 శక్తి–అభద్రత, ఉపశమన వ్యూహాలు.
 సముద్రం వద్ద మానవ,-మానవరహిత వ్యూహాలు.
సమావేశాలకు ముందు రక్షణ, విదేశాంగ, పెట్రోలియం సహజ వాయువుల మంత్రులు ప్రసంగిస్తారు.
ఈ వార్షిక కార్యక్రమాల ద్వారా, ఇండియన్ నేవీ, నేషనల్ తీర ఫౌండేషన్లు.. ఇండో–-పసిఫిక్ సముద్ర ప్రాంతాన్ని ప్రభావితం చేసే భౌగోళిక, రాజకీయ పరిణామాలపై చర్చలకు వేదికను అందిస్తూనే ఉన్నాయి.
రాష్ట్రపతి సచివాలయం
సందర్శకుల కోసం ఈనెల 5 నుంచి పునఃప్రారంభం కానున్న రాష్ట్రపతి భవన్ మ్యూజియం
కరోనా కారణంగా గతేడాది మార్చి 13వ తేదీ నుంచి మూతబడిన రాష్ట్రపతి భవన్ మ్యూజియం కాంప్లెక్స్ను, సందర్శకుల కోసం ఈనెల 5 నుంచి మళ్లీ తెరవనున్నారు. సోమవారం, ప్రభుత్వ సెలవు దినాలు మినహా అన్ని రోజుల్లో ఇది తెరిచే ఉంటుంది. https://presidentofindia.nic.in లేదా https://rashtrapatisachivalaya.gov.in/ లేదా https://rbmuseum.gov.in/ ద్వారా సందర్శన సమయాన్ని ఆన్లైన్లో బుక్ చేసుకోవచ్చు. గతంలోలాగే సందర్శకుడికి రూ.50 చొప్పున నమోదు రుసుము ఉంటుంది. ఇంతకుముందు ఉన్న స్పాట్ బుకింగ్ సౌకర్యాన్ని తాత్కాలికంగా రద్దు చేశారు.
సామాజిక దూరం నిబంధనలు అమలు కోసం, ఉదయం 9.30-11 గం.; ఉదయం 11.30-మధ్యాహ్నం 1 గం.; మధ్యాహ్నం 1.30-3 గం.; మధ్యాహ్నం 3.30-సాయంత్రం 5 గం. కాలవ్యవధితో నాలుగు ముందుస్తు బుకింగ్ స్లాట్లను అందుబాటులోకి తెచ్చారు. ఒక్కో స్లాట్లో గరిష్టంగా 25 మందిని మాత్రమే అనుమతిస్తారు. మాస్కులు, సామాజిక దూరం, ఆరోగ్య సేతు యాప్ వంటి కొవిడ్ ప్రొటోకాల్ను సందర్శకులు విధింగా పాటించాలి. కొవిడ్ సోకే అవకాశాలున్నవారిని ఈ పర్యటనకు అనుమతించరు.
రాష్ట్రపతి భవన్ మ్యూజియం కాంప్లెక్స్ అనేది అంశాల వారీగా చరిత్రను వివరించే ప్రదర్శనశాల. కళ, సంస్కృతి, వారసత్వం, చరిత్రకు చిహ్నాలైన వెలకట్టలేని కళాఖండాలు ఇక్కడ ఉన్నాయి. https://rbmuseum.gov.in/ లో మరిన్ని వివరాలను చూడవచ్చు.
ప్రధాన మంత్రి కార్యాలయం
ప్రధానమంత్రి చేతులమీదుగా పుట్టపర్తిలో జూలై 4న సాయి హీరా గ్లోబల్ కన్వెన్షన్ సెంటర్కు ప్రారంభోత్సవం
ఆంధ్రప్రదేశ్లోని పుట్టపర్తిలో సాయి హీరా గ్లోబల్ కన్వెన్షన్ సెంటర్ను ప్రధానమంత్రి శ్రీ నరేంద్ర మోదీ జూలై 4వ తేదీ ఉదయం 10:30 గంటలకు వీడియో కాన్ఫరెన్స్ ద్వారా ప్రారంభిస్తారు. ఈ వేడుకకు ప్రపంచ ప్రసిద్ధులతోపాటు పలువురు భక్తులు హాజరవుతారు.
పుట్టపర్తిలో శ్రీ సత్యసాయి బాబా ప్రధాన ఆశ్రమమైన ప్రశాంతి నిలయంలో సాయి హీరా గ్లోబల్ కన్వెన్షన్ సెంటర్ అనే కొత్త భవనాన్ని శ్రీ సత్యసాయి సెంట్రల్ ట్రస్ట్ నిర్మించింది. ఈ భవన నిర్మాణానికి వితరణశీలి శ్రీ ర్యూకో హిరా భూరి విరాళం అందజేశారు. సాంస్కృతిక ఆదానప్రదానం, ఆధ్యాత్మికత, ప్రపంచ సామరస్యాన్ని ప్రోత్సహించే దృక్పథం తదితరాలకు ఈ కేంద్రం ప్రతీకగా నిలుస్తుంది. విభిన్న నేపథ్యాలున్న ప్రపంచ ప్రజానీకం ఒకేచోట చేరడంతోపాటు అనుబంధం పెంచుకోవడానికి, శ్రీ సత్యసాయి బాబా బోధనల సారాన్ని అన్వేషించడానికి తగిన వాతావరణం ఈ కేంద్రంలో ఉంటుంది. వివిధ రకాల సమావేశాలు, చర్చాగోష్ఠులు, సాంస్కృతిక కార్యక్రమాల నిర్వహణకు ఇక్కడి ప్రపంచ స్థాయి సౌకర్యాలు, మౌలిక సదుపాయాలు ఎంతో సౌలభ్యం కల్పిస్తాయి. అన్ని వర్గాలు, వ్యక్తుల మధ్య పరస్పర సంభాషణ, అవగాహన పెంపులోనూ ఈ కేంద్రం కీలక పాత్ర పోషిస్తుంది. ఈ విశాల ప్రాంగణంలో ధ్యాన మందిరాలు, ఆహ్లాదకర ఉద్యానాలు, బస సౌకర్యాలు కూడా అందుబాటులో ఉన్నాయి.
వాణిజ్యం, పరిశ్రమల మంత్రిత్వ శాఖ
ఈ-కామర్స్ వేదిక గ్రోయోస్లో ‘వన్ డిస్ట్రిక్ట్ వన్ ప్రోడక్ట్’ కార్యక్రమం ఉత్పత్తులు
- ఈ చర్య మార్కెట్ విస్తరణ మరియు చేనేత మరియు హస్తకళల సేకరణను మెరుగుపరుస్తుంది
- జిల్లా-నిర్దిష్ట కళ మరియు క్రాఫ్ట్ను వన్ డిస్ట్రిక్ట్ వన్ ప్రోడక్ట్ యొక్క వాటాదారులు యాక్సెస్ చేయవచ్చు
వాణిజ్య & పరిశ్రమల మంత్రిత్వ శాఖకు చెందిన డిపార్ట్మెంట్ ఫర్ ప్రమోషన్ ఆఫ్ ఇండస్ట్రీ అండ్ ఇంటర్నల్ ట్రేడ్  కింద అమలు చేస్తున్న ఒక జిల్లా.. ఒక ఉత్పత్తి   కార్యక్రమం ఆన్బోర్డ్ అగ్రిగేటర్లకు ఈ-కామర్స్ ప్లేయర్ గ్రోయో వేదికపైకి రానుంది. గృహ వస్త్రాలు, గృహాలంకరణతో సహా వివిధ వర్గాలతో కూడిన ఓడీఓపీ-గుర్తించబడిన ఉత్పత్తులను విక్రయిం గ్రోయో వేదికపై అందుబాటులో ఉంచనున్నారు. ఈ సహకార ప్రారంభం 3 జూలై, 2023న ప్రారంభించబడింది. ఈ వన్-స్టాప్ ఆన్లైన్ ప్లాట్ఫారమ్లో ట్యాగింగ్ ప్రతి జిల్లా గుర్తింపును బలోపేతం చేయడానికి ఉద్దేశించబడింది. అదే సమయంలో ఓడీఓపీ ఉత్పత్తులకు ఎక్కువ దృశ్యమానతను అందిస్తుంది. ఇది విక్రేతలు కొనుగోలుదారుల నుండి ఉత్పత్తి అవసరాల గురించి మరింత తెలుసుకోవడానికి మరియు వారి ఉత్పత్తులను ప్రపంచ స్థాయిలో విక్రయించడానికి అవకాశం కల్పిస్తుంది. ఈ సందర్భంగా డీపీఐఐటీ డైరెక్టర్ శ్రీమతి సుప్రియా దేవస్థలి మాట్లాడుతూ కళాకారులు పెద్ద కస్టమర్ బేస్ని పొందేందుకు వీలుగా.. ఇటువంటి సంస్థలతో జట్టుకట్టాల్సిన ప్రాముఖ్యతను ఈ సందర్భంగా హైలైట్ చేశారు. ప్రభుత్వం వ్యవస్థాపకత మరియు సృజనాత్మకతను ప్రోత్సహిస్తుందని, అటువంటి సహకారాల ద్వారా కళాకారులు అభివృద్ధి చెందడానికి అనుకూలమైన పర్యావరణ వ్యవస్థను ప్రోత్సహిస్తుందని ఆమె వివరించారు. ఉత్తర ప్రదేశ్ లోని బులంద్షహర్ నుండి సిరామిక్స్, కేరళలోని కోజికోడ్ నుండి కొబ్బరి ఉత్పత్తులు, బుద్గామ్, జమ్ము మరియు కాశ్మీర్ నుండి కనీ శాలువాలు, ఛత్తీస్గఢ్లోని బస్తర్ నుండి బెల్ మెటల్ క్రాఫ్ట్ వంటి దేశంలోని వివిధ ప్రాంతాలకు ప్రాతినిధ్యం వహిస్తున్న వివిధ రకాల చేతివృత్తుల ఉత్పత్తుల సేకరణ ఇప్పటికే ఈ ప్లాట్ఫారమ్పైకి వచ్చింది. భవిష్యత్తులో ఈ పోర్టల్లో అందుబాటులో ఉన్న కేటగిరీలు వెల్నెస్, ఆభరణాలు మొదలైన వాటిని కూడా అందుబాటులో ఉంచనున్నారు. ప్రస్తుతం ఓడీఓపీ దేశంలోని 100 జిల్లాలను కవర్ చేస్తూ 35+ బ్రాండ్లతో చేరింది. ఉత్పత్తి యాక్సెసిబిలిటీ మరియు విజిబిలిటీని మెరుగుపరచడానికి ఈ క్యాంపెయిన్ కింద మరిన్ని అగ్రిగేటర్లను తీసుకురావాలనేది టీమ్ దృష్టి సారించింది. ఓడీఓపీ కార్యక్రమం సమగ్ర సామాజిక-ఆర్థిక అభివృద్ధిని ప్రోత్సహిస్తూ.. జిల్లా స్థాయిలో స్థిరమైన ఉపాధిని సృష్టించే లక్ష్యంతో ఉంది. దేశంలోని ప్రతి జిల్లా నుండి ఒక ఉత్పత్తిని ఎంచుకుని, బ్రాండ్ చేసి, ప్రచారం చేయాలనేది ఆలోచన. ఆత్మనిర్భర్ భారత్ మరియు భారతదేశం యొక్క ప్రస్తుత జీ20 ప్రెసిడెన్సీని అనుసరించి, డీపీఐఐటీ, భారత ప్రభుత్వం ద్వారా అనేక కార్యక్రమాలు చేపట్టబడుతున్నాయి. ఓడీఓపీ కేటలాగ్ను ప్రారంభించిన సందర్భంగా కేంద్ర వాణిజ్యం & పరిశ్రమలు, వినియోగదారుల వ్యవహారాలు, ఆహారం & ప్రజా పంపిణీ మరియు జౌళి శాఖ మంత్రి శ్రీ పీయూష్ గోయల్, ప్రతి సంస్థ ఈ కార్యక్రమానికి సహకరించాలని అభ్యర్థించారు.
వాణిజ్యం, పరిశ్రమల మంత్రిత్వ శాఖ
ఎస్ఇజెడ్ల ఏర్పాటు లక్ష్యాలు
ఎస్ఇజెడ్ల చట్టం, 2005లోని సెక్షన్ 5లో నిర్దేశించినట్టుగా స్పెషల్ ఎకనమిక్ జోన్ -ఎస్ఇజెడ్  పథకం ప్రధాన లక్ష్యాలలో అదనపు ఆర్థిక కార్యకలాపాలను ఉత్పత్తి చేయడం, సరుకు, సేవల ఎగుమతుల ప్రోత్సహించడం, దేశీయ, విదేశీ పెట్టుబడులను ప్రోత్సహించడం, ఉపాధి అవకాశాలను సృష్టించడం, మౌలిక సదుపాయ సౌకర్యాలను ప్రదర్శించడం ఉన్నాయి. ఎస్ఇజెడ్లు దేశవ్యాప్తంగా విస్తరించి ఉన్నాయి. గత 5 సంవత్సరాలుగా కార్యకలాపాలు సాగిస్తున్న ఎస్ఇజెడ్లకు సంబంధించిన ఎగుమతులు, ఉపాధికల్పన, పెట్టుబడుల వివరాలు పేర్కొన్న విధంగా ఉన్నాయి
సంవత్సరం ఎగుమతి ఉపాధి కల్పనపెట్టుబడి
  
2016-2017 5,23,637 17,31,641 4,23,189
2017-2018 5,81,033 19,77,216 4,74,917
2018-2019 7,01,179 20,61,055 5,07,644
2019-2020 7,96,669 22,38,305 5,71,735
2020-2021 7,59,524 23,58,136 6,17,499సంచిత ప్రాతిపాదికన గణన
ఈ సమాచారాన్ని నేడు రాజ్యసభలో అడిగిన ఒక ప్రశ్నకు లిఖిత పూర్వకంగా ఇచ్చిన సమాధానంలో కేంద్ర వాణిజ్య, పరిశ్రమల శాఖ సహాయ మంత్రి అనుప్రియా పటేల్ వెల్లడించారు.
రక్షణ మంత్రిత్వ శాఖ
రెండోసారి విజయవంతంగా క్యూఆర్ఎస్ఏఎమ్ వ్యవస్థ విమాన పరీక్ష
'క్విక్ రియాక్షన్ సర్ఫేస్ టు ఎయిర్ మిస్సైల్'  వ్యవస్థ నిర్ధేశిత లక్ష్యాన్ని కచ్చితంగా ట్రాక్ చేసి, వాయుమార్గాంలో లక్ష్యాన్ని విజయవంతంగా ఛేదించింది. ఈ సిరీస్లో రెండోదైన విమాన పరీక్షను ఈ రోజు ఒడిశా తీరంలో ఛాందీపూర్లోని ఇంటిగ్రేటెడ్ టెస్ట్ రేంజ్ నుండి 1542 గంటలకు నిర్వహించారు. బాన్షీ అని పిలువబడే అత్యుత్తమమైన పనితీరు గల మానవరహిత జెట్ వైమానాన్ని లక్ష్యంగా చేసుకొని మరోసారి ఈ పరీక్ష నిర్వహించడం జరిగింది.
రాడార్లు లక్ష్యాన్ని సుదూర శ్రేణి నుండే పొంది మిషన్ కంప్యూటర్ స్వయంచాలకంగా క్షిపణిని ప్రయోగించే వరకు మొత్తం పని తీరును ట్రాక్ చేసింది. ఈ పరీక్షలకు రాడార్ డేటా లింక్ ద్వారా నిరంతర మార్గదర్శకత్వం అందించబడింది. క్షిపణి టెర్మినల్ యాక్టివ్ హోమింగ్ మార్గదర్శకత్వంలో ప్రవేశించి వార్హెడ్ యాక్టివేషన్ యొక్క సామీప్య ఆపరేషన్ కోసం లక్ష్యాన్ని చేరుకుంది. లాంచర్ పూర్తిగా ఆటోమేటెడ్ కమాండ్ అండ్ కంట్రోల్ సిస్టమ్, నిఘా వ్యవస్థ మరియు మల్టీ ఫంక్షన్ రాడార్లతో కూడిన ఆయుధ వ్యవస్థ యొక్క విస్తరణ ఆకృతీకరణలో ఈ విమాన పరీక్ష జరిగింది.
క్యూఆర్ఎస్ఏఎమ్ ఆయుధ వ్యవస్థ చలన స్థితిలోనూ పనిచేయగలదు. ఇది దేశీయంగా అభివృద్ధి చెందిన ఉపవ్యవస్థలను కలిగి ఉంటుంది. ఈ పరీక్షతో వ్యవస్థ యొక్క అన్ని లక్ష్యాలు పూర్తిగా నెరవేరినట్టయింది. ఈ వ్యవస్థను వినియోగిస్తున్న భారత సైన్యం సమక్షంలో ఈ క్షిపణి ప్రయోగం జరిగింది. ఈ పరీక్షకు రాడార్, టెలిమెట్రీ మరియు ఎలక్ట్రో ఆప్టికల్ సెన్సార్ల వంటి అనేక శ్రేణి పరికరాలను మోహరించారు. ఇవి పూర్తి విమాన డేటాను సంగ్రహించి మిస్సైల్ పనితీరును ధ్రువీకరించాయి. హైదరాబాద్, బాలసోర్కు చెందిన క్షిపణి కాంప్లెక్స్ లాబొరేటరీలతో పాటుగా పూణెకు చెందిన ఏఆర్డీఈ మరియు ఆర్ అండ్ డీఈ, బెంగళూరు మహానగరానికి చెందిన ఎల్ఆర్డీఈ, డెహ్రాడూన్కు చెందిన ఐఆర్డీఈలకు చెందిన పలు జట్లు ఈ మిస్సైల్ పరీక్షలో పాల్గొన్నాయి. క్యూఆర్ఎస్ఏఎమ్ సిరీస్ పరీక్షలో మొదటిది ఈనెల 13న ప్రత్యక్ష తాకిడి యొక్క మైలురాయిని సాధించింది. రెండో పరీక్ష వార్హెడ్ యొక్క పనితీరు పారామితులను సంగ్రహంగా నిరూపించింది. క్యూఆర్ఎస్ఏఎమ్ పరీక్ష రెండోసారి విజయవంతంగా నిర్వహించినందుకు రక్షణ మంత్రి శ్రీ రాజనాథ్ సింగ్ డీఆర్డీఓ శాస్త్రవేత్తలను అభినందించారు. ఈ పరీక్ష విజయవంతం అయిన సందర్భంగా క్యూఆర్ఎస్ఏఎమ్ ప్రాజెక్టులో పనిచేసిన అన్ని జట్లను డీడీఆర్ అండ్ డీ కార్యదర్శి, ఛైర్మెన్ డాక్టర్ జీ సతీష్ రెడ్డి అభినందించారు.
ప్రధాన మంత్రి కార్యాలయం
ప్రధానితో 2022 ఐఎఫ్ఎస్ బ్యాచ్ శిక్షణార్థి అధికారుల సమావేశం
శిక్షణార్థి అధికారులతో ప్రధాని విస్తృత సంభాషణ.. శిక్షణలో
తాము నేర్చుకున్న అంశాలను వివరించిన అధికారులు;
దక్షిణార్థ గోళ ప్రగతికి తోడ్పడగల ఆకాంక్షాత్మక జిల్లాల కార్యక్రమ
విజయాన్ని అధ్యయనం చేయాలని అధికారులకు ప్రధాని సూచన;
భారత జి-20 అధ్యక్షత గురించి వారితో ప్రధాని చర్చ...
ఆ సమావేశాలకు హాజరీ అనుభవం గురించి వాకబు
ప్రధానమంత్రి శ్రీ నరేంద్ర మోదీతో ఇండియన్ ఫారిన్ సర్వీస్  2022 బ్యాచ్ శిక్షణార్థి అధికారులు ఇవాళ లోక్ కల్యాణ్ మార్గ్ నం.7లోగల ఆయన నివాసంలో సమావేశమయ్యారు. ఈ సందర్భంగా ఆయన వారితో విస్తృతంగా సంభాషించారు. ఉద్యోగ బాధ్యతులు స్వీకరించిన తర్వాత ఇప్పటిదాకా వారి అనుభవాల గురించి ఆరాతీశారు. ఈ మేరకు వారు తమ శిక్షణ సమయంలో గ్రామ సందర్శన, భారత్ దర్శన్, సాయుధ దళాలతో సంధానంసహా అనుభవాలను ఆయనతో పంచుకున్నారు. మొట్టమొదటగా తాము గమనించిన జల్ జీవన్ మిషన్, పీఎం ఆవాస్ యోజన వంటి పలు ప్రభుత్వ సంక్షేమ పథకాల పరివర్తన ప్రభావం గురించి కూడా వారు ప్రధానికి వివరించారు.
సంక్షేమ పథకాల అమలులో సంతృప్త స్థాయి సాధించడంపై ప్రభుత్వం దృష్టి సారించడం గురించి, ఎలాంటి వివక్షకు తావులేకుండా ప్రతి పేదకూ వాటి లబ్ధిని అందించడం ద్వారా ఒనగూడిన ఫలితాల గురించి ప్రధాని వివరించారు. దక్షిణార్థ గోళంలోని దేశాలను అభివృద్ధి పథంలో నడిపించేలా తోడ్పాటునివ్వడంలో ఈ అవగాహన దోహదం చేస్తుందన్నారు. అలాగే ఆకాంక్షాత్మక జిల్లాల కార్యక్రమం అమలు, విజయాలను అధ్యయనం చేయాల్సిందిగా శిక్షణార్థి అధికారులకు ప్రధాని సూచించారు. అంతేకాకుండా భారత జి-20 అధ్యక్షత గురించి కూడా వారితో చర్చించారు. అలాగే జి-20 సమావేశాలకు హాజరైనప్పటి వారి అనుభవాల గురించి వాకబు చేశారు. పర్యావరణ సమస్యలను ప్రస్తావిస్తూ, ‘మిషన్ లైఫ్’  గురించి ప్రధాని వారికి విశదీకరించారు. ప్రతి ఒక్కరూ జీవనశైలి మార్పు ద్వారా వాతావరణ మార్పు సమస్యను సమర్థంగా ఎదుర్కొనవచ్చునని స్పష్టం చేశారు.
కార్మిక, ఉపాధికల్పన మంత్రిత్వ శాఖ
ఫిబ్రవరి 2-4 తేదీల్లో జోధ్పూర్లో జరిగిన మొదటి ఉపాధి కార్యవర్గ సమావేశం గురించి శ్రీ భూపేందర్ యాదవ్ మీడియాకు వివరించారు.
2023 ఫిబ్రవరి 2-4 తేదీల్లో జోధ్పూర్లో జరగనున్న మొదటి ఉపాధి కార్యవర్గ సమావేశం గురించి కేంద్ర కార్మిక మరియు ఉపాధి శాఖ మంత్రి శ్రీ భూపేందర్ యాదవ్ ఈరోజు మీడియాకు వివరించారు. ఈ ఏడాది ప్రతిష్టాత్మకమైన జీ 20 శిఖరాగ్ర సమావేశానికి భారతదేశం ఆతిథ్యం ఇస్తోందని, అంతర్జాతీయ ఆర్థిక సహకారం కోసం ఇది ప్రధాన వేదిక అని అన్నారు. ఈ సమావేశ ప్రాముఖ్యత ఏమిటంటే, జీ 20 దేశాలు ప్రపంచ జీ డీ పీ లో 85%, ప్రపంచ వాణిజ్యంలో 3/4 వంతు మరియు ప్రపంచ జనాభాలో మూడింట రెండు వంతుల వరకు ప్రాతినిధ్యం వహిస్తున్నాయి. సమావేశ వివరాలను తెలియజేస్తూ, జీ 20 భారత అధ్యక్షతన ఉపాధి వర్కింగ్ గ్రూప్ అందరికీ బలమైన, స్థిరమైన, సమతుల్యమైన మరియు ఉద్యోగ సంపన్నమైన వృద్ధి కోసం ప్రాధాన్యత కలిగిన కార్మికులు, ఉపాధి మరియు సామాజిక సమస్యలను పరిష్కరించే లక్ష్యం తో జరుగుతోంది అని శ్రీ యాదవ్ అన్నారు.
సమావేశాలు ఈ క్రింది విధంగా జరుగుతాయి
1వ ఈ డబ్ల్యూ జీ మీట్ జోధ్పూర్, 2వ - 4వ తేదీ ఫిబ్రవరి '23
2వ ఈ డబ్ల్యూ జీ గౌహతి 3వ - 5వ ఏప్రిల్ '23
3వ ఈ డబ్ల్యూ జీ జెనీవా 1వ - 2వ తేదీ జూన్ '23
4వ ఈ డబ్ల్యూ జీ ఇండోర్ 19 - 20 జూలై '23
చర్చలు జరిగే మూడు నేపథ్య అంశాలు
ప్రపంచ నైపుణ్య అంతరాలను పరిష్కరించడం
గిగ్ మరియు ప్లాట్ఫారమ్ వాణిజ్య ఉపాధి మరియు సామాజిక భద్రత
సామాజిక భద్రత యొక్క స్థిరమైన ఆర్థిక నిర్వహణ
నైపుణ్య గిరాకీ ని అంచనా వేయడానికి అంతర్జాతీయ నైపుణ్య అంతరాల మ్యాపింగ్ పోర్టల్, సాధారణ వర్గీకరణలతో కూడిన నైపుణ్యాలు మరియు అర్హతల సమన్వయం కోసం ఒక ఫ్రేమ్వర్క్ వంటి ఫలితాలను ఆశిస్తూ చర్చలు ఉంటాయి.
గిగ్ మరియు ప్లాట్ఫారమ్ కార్మికులకు సామాజిక రక్షణ కవరేజీని విస్తరించడం, గిగ్ మరియు ప్లాట్ఫారమ్ పనిని అంచనా, జాతీయ గణాంక సామర్థ్యాలను మెరుగుపరచటం కోసం సమర్థవంతమైన డేటా సేకరణలో సహాయం, ప్రత్యామ్నాయ విధాన ఎంపికలు, సామాజిక బీమా మరియు పన్ను-ఫైనాన్స్డ్ ఆధారిత పథకాలు, సామాజిక భద్రత మరియు స్థిరమైన ఫైనాన్సింగ్ కోసం ప్రాధాన్యతా విధానం, ఆర్థిక వెసులబాటు ఆధారంగా సంక్షేమ అర్హతలపై సిఫార్సుల పై చర్చిస్తారు.
భారతదేశం 19 దేశాలు, యూరోపియన్ యూనియన్ మరియు 9 అతిథి దేశాలు మరియు 9 ప్రాంతీయ మరియు అంతర్జాతీయ సంస్థల నుండి 73+ ప్రతినిధులకు ఆతిథ్యం ఇస్తోంది.
కీలకమైన చర్చలతో పాటు, మొదటి రోజున ప్రపంచ నైపుణ్య అర్హతల సమన్వయం, సాధారణ నైపుణ్యాలు వర్గీకరణల పై ఫ్రేమ్వర్క్ల కోసం చర్చించడానికి ఒక ప్యానెల్ డిస్కషన్ నిర్వహించబడింది.
ఐ ఎల్ ఓ, ఓ ఈ సీ డీ మరియు ఐ ఎస్ ఎ వంటి అంతర్జాతీయ సంస్థలు, నీతి ఆయోగ్ మరియు ఎం ఎస్ డీ ఈ, ఈ పీ ఎఫ్ ఓ వంటి భారతీయ సంస్థలు కూడా ఈ అంశాలపై తమ అభిప్రాయాలను పంచుకుంటాయి. కీలక రంగాలపై తమ జోక్యాలను పంచుకోవడానికి జీ 20 నుండి సభ్య దేశాలు కూడా ఆహ్వానించబడ్డాయి.
మంత్రిమండలి
ఆరోగ్య సంరక్షణ రంగం లో సహకారం అంశంపై భారతదేశానికి, బహ్రెయిన్ కు మధ్య ఎమ్ఒయు కు ఆమోదం తెలిపిన మంత్రివర్గం
ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆరోగ్య సంరక్షణ రంగం లో సహకారం అంశంపై భారతదేశం మరియు బహ్రెయిన్ ల మధ్య సంతకాలు అయిన ఒక అవగాహన పూర్వక ఒప్పందానికి  ఆమోదం తెలిపింది.
పరిశోధన ఫలితాలు మరియు ప్రచురణలు సహా సమాచార ఆదాన ప్రదానం;
ప్రభుత్వ అధికారులు, విద్యారంగ సిబ్బంది, పండితులు, ఉపాధ్యాయులు, నిపుణులు మరియు విద్యార్థుల రాకపోకలు;
కార్యశాలలు మరియు శిక్షణ కోర్సులలో పాలుపంచుకోవడం;
ప్రైవేటు రంగంలోను, విద్యా రంగంలోను, ఆరోగ్యం ఇంకా వైద్య పరిశోధక కార్యకలాపాలకు ప్రోత్సహం అందించడంతో పాటు
ఇరు పక్షాలు పరస్పరం నిర్ణయించుకొన్న మేరకు మరే రూపాలలో అయినా సహకారం.. వంటి రంగాలలో సహకారం ఈ ఎమ్ఒయు పరిధి లో ఉంటుంది.
ఈ ఎమ్ ఒయు అమలు ను పర్యవేక్షించేందుకు సహకారం తాలూకు స్వరూపాన్ని మరింత విస్తృత పరచేందుకు ఒక కార్యనిర్వాహక బృందాన్ని ఏర్పాటు చేస్తారు.
(
గిరిజన వ్యవహారాల మంత్రిత్వ శాఖ
రేపు రాష్ట్రపతి భవన్లో గిరిజన వ్యవహారాల మంత్రిత్వ శాఖ నిర్వహిస్తున్న పివిటిజి సమావేశానికి హాజరుకానున్న భారత రాష్ట్రపతి
రాష్ట్రపతి ఎస్టేట్లోని రాష్ట్రపతి భవన్లోని క్రీడా మైదానంలో పివిటిజి (నిర్ధిష్టంగా బలహీన గిరిజన సమూహాలకు సంబంధించి మంగళవారం జరుగనున్న సమావేశంలో భారత రాష్ట్రపతి శ్రీమతి ద్రౌపది ముర్ము పాల్గొననున్నారు.
విస్త్రతమైన సంభాషించడానికి, గిరిజన వ్యవహారాల మంత్రిత్వ శాఖ అమలు చేస్తున్న పలు పథకాలు, చొరవల గురించి వారికి తెలియచెప్పేందుకు రాష్ట్రపతి భవన్కు 75మంది పివిటిజిల సభ్యులను రాష్ట్రపతి ఆహ్వానించారు.
పివిటిజి సభ్యులకు ఉదయంపూట రాష్ట్రపతి భవన్, అమృత్ ఉద్యాన్లో పర్యటించేందుకు టూర్ను నిర్వహిస్తున్నారు.
గరిజన సాంస్కృతిక నృత్యాలు అయిన బీహార్కు చెందిన మల్ పహాడియా, గుజరాత్కు చెందిన సిద్ది, కేరళకు చెందిన ఇరుల, రాజస్థాన్కు చెందిన సహారియా, మధ్యప్రదేశ్కు చెందిన బైగా పర్ధౌనీ, ఒడిషాకు చెందిన బుడిగాలికి ఈ ఆవరణ ఆతిథ్యమివ్వనుంది.
అంతేకాకుండా, ప్రతి పివిటిజి సమూహానికి చెందిన ఒక పురుష, ఒక మహిళా అతిథిని రాష్ట్రపతి సత్కరించనున్నారు. అనంతరం గ్రూప్ ఫోటో సెషన్ ఉండనుంది.
రాష్ట్రపతి భవన్లోని క్రీడా మైదానంలో పివిటిజి అతిథులు హైటీ, విందుభోజనానికి హాజరవుతారు.
కేంద్ర గిరిజన వ్యవహారాల మంత్రి శ్రీ అర్జున్ ముండా, గిరిజన వ్యవహారాల మంత్రిత్వ శాఖ సహాయ మంత్రి శ్రీమతి రేణుకా సింగ్, గిరిజన వ్యవహారాల సహాయ మంత్రి శ్రీ బిశ్వేశ్వర్ టుడు, ఇతర ప్రముఖులు కూడా ఈ కార్యక్రమంలో పాల్గొననున్నారు.
ఇంతకుముందు, మే నెలలో గిరిజన వ్యవహారాల మంత్రిత్వ శాఖ ఆధ్వర్యంలో బిర్సా ముండా కాలుజ్ స్టేడియంలో ట్రైబల్ కోఆపరేటివ్ మార్కెటింగ్ డెవలప్మెంట్ ఫెడరేషన్ ఆఫ్ ఇండియా . నేషనల్ షెడ్యూల్డ్ ట్రైబ్స్ ఫైనాన్స్ అండ్ డెవలప్మెంట్ కార్పొరేషన్  గిరిజన తెగలకు ఊతం ఇవ్వడాన్ని వేగవంతం చేసేందుకు ఝార్ఖండ్లోని ఖుంతి జిల్లాలో నిర్వహించిన మహిళా స్వయం సహాయక బృందాల సమ్మేళనాన్ని భారత రాష్ట్రపతి సందర్శించి, మహిళా స్వయం సహాయకసభ్యులతో ముచ్చటించారు.
బడ్జెట్ 2023-24లో వివిధ పథకాలు, చొరవలకు అదనంగా భారత ప్రభుత్వం ప్రధానమంత్రి పివిటిజి డెవలప్మెంట్ మిషన్ను ప్రకటించడాన్ని ప్రస్తావించడం సముచితం. ఇది పవిటిజి కుటుంబాలు, ఆవాసాలను రక్షిత గృహాలు, స్వచ్ఛమైన మంచి నీరు, పారిశుద్ధ్యం, విద్య, ఆరోగ్యం పౌష్టికాహారం, రహదారులు, టెలికాం అనుసంధానతకు, నిలకడైన జీవనోపాధి అవకాశాలవంటి ప్రాథమిక సౌకర్యాలను నెరవేరుస్తుంది..
రేపటి సమావేశ లక్ష్యం పివిటిజి సమూహాల సంక్షేమం, సర్వతోముఖాభివృద్ధికి ప్రభుత్వం చేస్తున్న ప్రయత్నాలను వారికి తెలియజేయడం.
ఆరోగ్య, కుటుంబ సంక్షేమ మంత్రిత్వ శాఖ
3 కోట్లు పైబడ్డ కోవిడ్ పరీక్షలతో భారత్ సరికొత్త రికార్డు
ప్రతి పది లక్షలమందిలో 21,769 మందికి పరీక్షలు
కేంద్ర ప్రభుత్వం రాష్ట్రాలు, కేంద్ర పాలిత ప్రాంతాలతో కలిసి తదేకంగా దృష్టి సారిస్తూ చేపట్టిన కార్యక్రమాల ఫలితంగా భారత దేశం చరిత్రాత్మక స్థాయిలో 3 కోట్ల పరీక్షల స్థాయి దాటింది. పరీక్షలు జరిపే లాబ్ ల నెట్ వర్క్ ను దేశమంతటా విస్తృతం చేయటం వలన ఈ కార్యక్రమాలకు ఊతమిచ్చినట్టయింది. గడిచిన 24 గంటల్లో 7,31,697 పరీక్షలు జరిగాయి. పరీక్షలు జరిపే సామర్థ్యాన్ని రోజుకు 10 లక్షలకు చేరుకోవటం ద్వారా ఎక్కువ పరీక్షలకు వెసులుబాటు కలిగింది. దీంతో ప్రతి పది లక్షలమందిలో పరీక్షలు జరిపిన వారి సంఖ్య పెరిగి నేడు రీజుకు 21,769 స్థాయికి చేరింది.
2020 జులై 14 నాటికి మొత్తం పరీక్షల సంఖ్య 1.2 కోట్లకు చేరగా ఆగస్టు 16 నాటికి 3.0 కోట్లకు చేరింది. మరోవైపు పాజిటివ్ కేసుల శాతం ఈ సమయంలో 7.5% నుంచి 8.81% కి పెరుగుతూ వచ్చింది. నిజానికి పరీక్షల సంఖ్య ఇంత పెద్ద ఎత్తున పెరుగుతూ ఉండటం వల్ల పాజిటివ్ కేసులు పెరిగే అవకాశం ఉన్నప్పటికీ తగ్గించటానికి ఢిల్లీ అనుభవమే ఒక ఉదాహరణే. సకాలంలో ఐసొలేషన్ చేయటం, ఆనవాలు పట్టి గుర్తించటం, తగిన చికిత్స అందించటం లాంటి మిగిలిన చర్యలన్నీ సక్రమంగా తీసుకుంటే ఇది సాధ్యమేనని తేలింది.
దూకుడుగా పరీక్షలు జరపటం వలన త్వరగా గుర్తించి పాజిటివ్ కేసులను ఐసొలేషన్ లో ఉంచటానికి వీలు కలిగింది. దీంతోబాటు సమర్థంగా చికిత్స అందించటం వలన మరణాల సంఖ్యను తగ్గించటం సాధ్యమైంది. అందువలన పరీక్షల దూకుడు పెంచినప్పటికీ పాజిటివ్ కేసుల సంఖ్యను, మరణాల శాతాన్ని అదుపు చేయటం వీలైంది.
పరీక్షల విషయంలో అనుసరించిన కీలకమైన వ్యూహం లాబ్ ల నెట్ వర్క్ ను దేశవ్యాప్తంగా విస్తృతం చేయటం. 2020 జనవరిలో పూణెలో ఒకే ఒక లాబ్ ఉండగా ఇప్పుడు 1470 కి చేరింది. ఇందులో ప్రభుత్వ రంగంలో 969 లాబ్ లు ఉండగా ప్రైవేట్ సంస్థల ఆధ్వర్యంలో 501 ఉన్నాయి.
రకరకాల లాబ్ ల వివరాలు ఇలా ఉన్నాయి:
తక్షణం ఫలితాలు చూపే ఆర్ టి పిసిఆర్ పరీక్షల లాబ్స్ : 754 
ట్రూ నాట్ ఆధారిత పరీక్షల లాబ్స్ : 599 
సిబినాట్ ఆధారిత పరీక్షల లాబ్స్: 117 
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf
ఉక్కు మంత్రిత్వ శాఖ
ఒడిశా రాష్ట్రం అంగుల్లోని జేఎస్పీఎల్ ప్లాంటులో ఆక్సిజన్ సౌకర్యమున్న 270 పడకల ఆసుపత్రిని ప్రారంభించిన శ్రీ ధర్మేంద్ర ప్రధాన్
ఒడిశా రాష్ట్రం అంగుల్లోని 'జిందాల్ స్టీల్ & పవర్ లిమిటెడ్' ప్లాంటులో ఏర్పాటు చేసిన 'కొవిడ్ కేర్ సెంటర్'ను కేంద్ర ఉక్కు శాఖ మంత్రి శ్రీ ధర్మేంద్ర ప్రధాన్ జాతికి అంకితం చేశారు. ఒడిశా ఆరోగ్య, కుటుంబ సంక్షేమ శాఖ మంత్రి శ్రీ నబా కిషోర్ దాస్, జేఎస్పీఎల్ ఛైర్మన్ శ్రీ నవీన్ జిందాల్ ఈ కార్యక్రమంలో పాల్గొన్నారు. సంబల్పూర్ ఎంపీ శ్రీ నితేష్ గంగాదేబ్, ఛండీపాద ఎమ్మెల్యే శ్రీ సుశాంత కుమార్ బెహెరా, రాష్ట్ర, జేఎస్పీఎల్ అధికారులు కూడా ఈ కార్యక్రమంలో పాల్గొన్నారు.
ఆక్సిజన్ సౌకర్యమున్న 270 పడకలతో ఈ కొవిడ్ కేంద్రాన్ని ఏర్పాటు చేశారు. వెంటిలేషన్తో కూడిన 10 సూక్ష్మజీవ రహిత పడకలు, 5 ఐసీయూ పడకలు కూడా ఇక్కడ ఉన్నాయి. వచ్చే నెల కల్లా ఈ కేంద్రం సామర్థ్యాన్ని 400 పడకలకు పెంచాలని జేఎస్పీఎల్ భావిస్తోంది. ఈ కేంద్రంలో కొవిడ్ పరీక్షలు, ఐసోలేషన్ కేంద్రం, అంబులెన్స్, చికిత్సలు, ఔషధాలు, ఆహారం, సంప్రదింపుల సేవలన్నింటినీ స్థానిక ప్రజలు కూడా ఉచితంగా వినియోగించుకోవచ్చు. 24 గంటలూ అందుబాటులో ఉండేలా వైద్యులు, పారామెడికల్ సిబ్బందిని సంస్థ నియమించింది.
కొవిడ్పై పోరాటంలో కేంద్ర ప్రభుత్వానికి జేఎస్పీఎల్ అందిస్తున్న మద్దతును శ్రీ ప్రధాన్ అభినందించారు. దేశవ్యాప్తంగా వివిధ ఆసుపత్రులకు వైద్య ఆక్సిజన్ అందించడాన్ని కూడా ప్రశంసించారు. 25 ఎంటీపీఏ సామర్థ్యంతో ప్రపంచంలోనే అతి పెద్ద ఉక్కు కర్మాగారాన్ని 2030 నాటికి అంగుల్లో ఏర్పాటు చేయాలన్న జేఎస్పీఎల్ దూరదృష్టిని ప్రస్తావించిన కేంద్ర మంత్రి, స్థానిక యువకుల స్థిర జీవనోపాధి ఆకాంక్షను ఇది నెరవేరుస్తుందని, ఈ ప్రాంత ప్రజల జీవన నాణ్యతను మెరుగుపరుస్తుందని అన్నారు.
కరోనా సమయంలో రోగుల కోసం ఆక్సిజన్ అందించడం, వైద్య సేవలు, స్థానిక ప్రజల జీవనోపాధికి సాయం చేయడం వంటి జేఎస్పీఎల్ చేపట్టిన కార్యక్రమాల పట్ల ఒడిశా ఆరోగ్య, కుటుంబ సంక్షేమ శాఖ మంత్రి శ్రీ నబా కిషోర్ దాస్ జేఎస్పీఎల్కు కృతజ్ఞతలు తెలిపారు.